Δεν πίστευα ότι είχα διαπράξει φόνο.
Αφαίρεσα τη ζωή δύο ανδρών.
Δεν μπορούσα να την επιστρέψω.
Λυπάμαι ειλικρινά για ό,τι έκανα
σ' αυτά τα παιδιά.
ΟΡΙΑ ΠΟΛΗΣ ΒΕΡΟΝΑ - ΠΛΗΘΥΣΜΟΣ 619
ΜΕΤΑ ΤΗΝ ΕΠΑΝΑΦΟΡΑ ΤΗΣ ΘΑΝΑΤΙΚΗΣ ΠΟΙΝΗΣ ΣΤΙΣ ΗΠΑ ΤΟ 1976,
ΠΕΡΙΣΣΟΤΕΡΑ ΑΠΟ 8.000 ΑΤΟΜΑ ΚΑΤΑΔΙΚΑΣΤΗΚΑΝ ΣΕ ΘΑΝΑΤΟ ΓΙΑ ΦΟΝΟ.
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΘΑΝΑΤΟΠΟΙΝΙΤΗ 990130
Λέγομαι Μπράντον Χάτσισον.
Κατηγορήθηκα για δύο φόνους σε πρώτο βαθμό.
Και έλαβα τη θανατική ποινή.
Δεν έχω μιλήσει ποτέ γι' αυτό...
Δεν έχω εμπλέξει κανέναν, ούτε τον εαυτό μου, σε τίποτα.
Ξέρω τι έκανα.
Αναλαμβάνω την ευθύνη.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Η ιστορία είναι αληθινή.
Έτσι ξεκίνησα.
Ήθελα να επαναστατήσω, να προκαλέσω χάος.
Τον κοίταξα. Θα δούμε ποιος θα σκοτώσει ποιον.
Έκανα την επιλογή.
Του στέρησα τη ζωή.
Είναι κάτι που ποτέ δεν σκόπευα να κάνω,
εύχομαι να μην το είχα κάνει.
Ήξερα ότι θα έβγαινα από το αμάξι και θα τους σκότωνα.
Μόλις γονάτισε μπροστά μου,
θυμάμαι μόνο να τραβάω τη σκανδάλη.
Τους είχα σκοτώσει και τους δύο.
Τους είχα μαχαιρώσει θανάσιμα.
ΣΙΩΠΗΛΗ ΕΝΤΟΛΗ
ΚΕΝΤΡΙΚΟ ΣΩΦΡΟΝΙΣΤΙΚΟ ΙΔΡΥΜΑ, ΝΟΤΙΟ ΤΜΗΜΑ ΛΙΚΙΝΓΚ, ΜΙΖΟΥΡI
ΤΗΝ 1η ΙΑΝΟΥΑΡΙΟΥ 1996, Ο ΧΑΤΣΙΣΟΝ ΣΚΟΤΩΣΕ ΤΟΥΣ ΜΠΡΑΪΑΝ ΚΑΙ ΡΟΝΑΛΝΤ ΓΕΪΤΣ
Ο ΜΠΡΑΝΤΟΝ ΧΑΤΣΙΣΟΝ ΔΕΝ ΕΧΕΙ ΜΙΛΗΣΕΙ ΔΗΜΟΣΙΩΣ
ΓΙΑ ΤΑ ΓΕΓΟΝΟΤΑ ΕΚΕΙΝΗΣ ΤΗΣ ΗΜΕΡΑΣ ΜΕΧΡΙ ΤΩΡΑ
ΒΕΝΤΟΥΡΑ, ΚΑΛΙΦΟΡΝΙΑ
Γεννήθηκα στη Βεντούρα της Καλιφόρνια.
Το 1974.
Μεγάλωσα εκεί μέχρι που έγινα...
δεκαοχτώ ή 19.
Είχα δύο αδελφούς.
Έναν μεγαλύτερο κι έναν μικρότερο.
Υπήρξε σεξουαλική κακοποίηση κατά την παιδική μου ηλικία.
Δεν είμαι σίγουρος πότε άρχισε.
Μπορώ να θυμηθώ...
στον παιδικό σταθμό, ίσως.
Άρχισα να πηγαίνω σε ψυχολόγους λόγω της συμπεριφοράς μου.
Λάμβανα βοήθεια για θέματα συμπεριφοράς όλη μου τη ζωή.
Για να αντιμετωπίσω αυτήν τη δραματική εμπειρία, έπαιρνα...
μεθαμφεταμίνες και αλκοόλ.
Για να αντιμετωπίσω τα αισθήματα που δεν ήξερα πώς να εκφράσω, υποθέτω.
Κάπνιζα χόρτο όταν ήμουν μικρότερος, και έπινα.
Αλλά η βαριά χρήση μεθαμφεταμίνων άρχισε όταν ήμουν περίπου 15.
Ήμουν ναρκομανής.
Αυτό... είναι όλο.
Ναι, ήταν... Ήταν...
καταστροφικό.
ΜΟΤΕΛ ΙΣΤΓΟΥΝΤ
Γνώρισα τη Μισέλ σ' ένα μοτέλ.
Νομίζω ότι ήμουν 15 ετών.
Θα πουλούσα στον φίλο της 30 γραμμάρια χόρτο.
Ήταν εκεί με το αγόρι της.
Εννέα μήνες αργότερα, ήταν έγκυος στον Τζέρι,
τον μεγάλο μου γιο.
Μακάρι να είχα αναλάβει την ευθύνη...
και να είχα γίνει άντρας τότε, αλλά...
ήμουν τόσο βαθιά χωμένος στις αμφεταμίνες και...
Η σχέση με τη Μισέλ κράτησε χρόνια, με διαλείμματα.
Απέκτησα δύο παιδιά μαζί της.
Σταμάτησα οριστικά να τη βλέπω στα 17 με 18 μου, θα έλεγα.
ΟΡΟΣ ΒΕΡΝΟΝ, ΜΙΖΟΥΡΙ
Η μετακόμιση στο Μιζούρι θα ήταν μια νέα αρχή.
Νόμιζα ότι θα ήταν...
ένα καλύτερο κεφάλαιο.
Δεν πέτυχε.
Γνώρισα τον Φρέντι Λόπεζ όταν παντρεύτηκε την ξαδέρφη μου...
εδώ στο Μιζούρι.
Ο Φρέντι νοίκιαζε ένα σπίτι και είχε ένα μαγαζί δίπλα,
στο οποίο θα άνοιγε ένα συνεργείο.
Αλλά θα ήταν κυρίως βιτρίνα.
Για εμπόριο ναρκωτικών.
Ο Φρέντι ήταν έμπορος μαριχουάνας τότε
και έφερνε 23-27 κιλά μαριχουάνα.
Πηγαινοερχόταν στην Καλιφόρνια.
Αρχικά δούλευα για τον Φρέντι για να φτιάξω πελατολόγιο.
Όμως η χρήση
με κατέβαλε ξανά.
Του είπα τι θα γινόταν με τις μεθαμφεταμίνες.
Το περιθώριο κέρδους θα ήταν πολύ μεγαλύτερο.
Κι άρχισε να ρολάρει. Άρχισε να προχωράει.
Γνώρισα τον Μάικλ Σάλαζαρ μέσω του Φρέντι Λόπεζ.
Είχε έρθει εδώ από την Καλιφόρνια.
Ο Μάικλ ήταν ο τύπος που προστάτευε τον Φρέντι.
Ήταν κι οι δύο από την ίδια συμμορία...
εκεί στην Καλιφόρνια και...
και έσφιγγαν τα λουριά στην οργάνωσή τους.
31 ΔΕΚΕΜΒΡΙΟΥ 1995
Την παραμονή Πρωτοχρονιάς, γινόταν ένα πάρτι στο γκαράζ του Φρέντι
δίπλα στο σπίτι του.
Πίναμε, διασκεδάζαμε και σνιφάραμε γραμμές.
Όλο και περισσότερα άτομα έρχονταν και απλώς διασκεδάζαμε και...
όλοι τα πήγαιναν καλά μεταξύ τους.
Γνώρισα τους Ρόναλντ και Μπράιαν Γέιτς εκείνο το βράδυ στο σπίτι του Φρέντι.
Εγώ, ο Μπράιαν κι ο Ρόναλντ καθόμασταν στο γκαράζ και παίζαμε ντόμινο.
Για κάποιον λόγο, μιλούσαν για τον Μάικλ και τον Φρέντι.
Τους αποκαλούσαν Μεξικανούς ή νερουλιάρηδες.
Τους έλεγαν νερουλιάρηδες
λόγω του Ρίο Γκράντε. Επειδή πέρασαν τα σύνορα κολυμπώντας.
Ήταν ρατσιστική αργκό από τότε που θυμάμαι.
Βγήκα έξω και συνάντησα τον Μάικλ.
Του είπα "Δεν θα πιστέψεις τι λένε αυτοί".
Και...
μπήκε μέσα κι άρχισε να πυροβολεί.
Πρώτα τον Μπράιαν.
Μετά, τον Ρόναλντ.
Σοκαρίστηκα.
Δεν είχα ξαναδεί να πυροβολούν κάποιον.
Αρχικά, ο Ρόναλντ δεν έπεσε.
Αλλά μετά από κανένα λεπτό τον είδα να πέφτει κάτω.
Απλώς σωριάστηκε.
Σερνόταν στο πάτωμα του γκαράζ.
Ο Μάικλ άρπαξε ένα κατσαβίδι,
πλησίασε κι άρχισε να χτυπάει τον Ρόναλντ.
Και...
ήταν χαοτικά.
Αφότου είδα όσα είχα δει...
πίστευα ότι θα ρίξει και σ' εμένα.
Τότε, μπήκα στο σπίτι και...
είπα στον Φρέντι ότι είχε συμβεί κάτι κακό.
Πήγε στο γκαράζ
και είπε "Τι διάολο έγινε;"
Ο Ρόναλντ πάλευε να βγει απ' το πίσω μέρος.
Κι ο Φρέντι είπε "Πιάσ' τον. Δες τι... Πιάσ' τον".
Γιατί άνοιγε την πίσω γκαραζόπορτα.
Πλησίασα, έσυρα τον Ρόναλντ και τον κλότσησα.
Κάποιος είπε "Να φωνάξουμε ασθενοφόρο;" Δεν ξέρω ποιος.
Απάντησα "Πεθαίνουν". Γιατί μούγκριζαν και...
δεν κουνιόντουσαν.
Έτσι, ο Φρέντι είπε "Φέρε το αμάξι στο πίσω μέρος του συνεργείου".
Εγώ κι ο Μάικλ βάλαμε τ' αδέρφια στο πορτμπαγκάζ.
ΠΑΡΑ ΤΙΣ ΣΦΑΙΡΕΣ ΚΑΙ ΤΟ ΜΑΧΑΙΡΩΜΑ, ΚΑΙ ΤΑ ΔΥΟ ΑΔΕΡΦΙΑ ΗΤΑΝ ΖΩΝΤΑΝΑ
Εγώ οδηγούσα.
Ο Φρέντι ήταν συνοδηγός κι ο Μάικλ καθόταν πίσω.
Ακούσαμε θόρυβο απ' το πορτμπαγκάζ
κι ο Φρέντι είπε να σταματήσω.
Ο Φρέντι μού έδωσε το 22άρι.
Ήξερα τι έπρεπε να κάνω.
Έπρεπε να βγω και να τους πυροβολήσω.
Μια σιωπηλή εντολή, μάλλον.
Δεν είμαι σίγουρος.
Μέσα μου, δεν είμαι δολοφόνος.
Απλώς δέχτηκα μια εντολή.
Δεν ανησυχούσα για εκείνους. Ανησυχούσα για το αν θα έμενα ζωντανός.
Ήξερα ότι θα έβγαινα από το αμάξι και θα τους σκότωνα.
Πήγα στο πίσω μέρος
και άνοιξα το πορτμπαγκάζ.
Δεν ξέρω αν ήταν ο Ρόναλντ ή ο Μπράιαν. Δεν μπορώ... Δεν ξέρω.
Άρπαξα ένα κεφάλι και έριξα.
Δύο βολές.
Και...
Έκανα το ίδιο και στο άλλο σώμα που βρισκόταν μέσα.
Ήταν πολύ άσχημη αίσθηση. Μια κενή αίσθηση.
Έπρεπε να τους έχω υπερασπιστεί.
Να έχω στηρίξει τους Γέιτς.
Αντί να τους κάνω θύματα.
Δεν έχω πει ποτέ σε κανέναν τίποτα, παρά μόνο τώρα.
Δεν το έχω αναφέρει σε κανέναν.
ΚΟΜΗΤΕΙΑ ΛΟΡΕΝΣ, ΜΙΖΟΥΡΙ
Την Πρωτοχρονιά, γύρω στις 6:00 π.μ.
έλαβα μια κλήση.
Στον ασύρματο είπαν "Έχουμε διπλή ανθρωποκτονία. Χρειαζόμαστε βοήθεια".
Είχα το προνόμιο να πάω εκεί.
Δεν ήταν ωραίο θέαμα.
Λέγομαι Γουόλτερ Φ. Μετίβιερ.
Δούλευα στο γραφείο του Σερίφη της κομητείας Λόρενς επί 22 χρόνια.
Εδώ ακριβώς είναι η σκηνή.
Εδώ πέρα βρέθηκαν τα πτώματα.
Ήταν δύο πτώματα, στραμμένα...
προς τα εκεί.
Ένα εδώ και ένα...
στο χορτάρι.
Στη ζωή μου,
δεν είχα συναντήσει διπλή ανθρωποκτονία.
Είναι απίστευτο που συνέβη κάτι τέτοιο.
Ζω 30 χρόνια εδώ.
Τίποτα παρόμοιο. Οπότε...
Τρομακτικό.
Ήξερα, όμως, ότι επρόκειτο για εκτέλεση.
Τους είχαν ρίξει ανάμεσα στα μάτια με όπλο μικρού διαμετρήματος.
Γυρίσαμε τις σορούς και βρήκαμε πληγές στην πλάτη τους.
Επομένως...
τους έδειραν και μετά, τους έφεραν εδώ και τους εκτέλεσαν.
Οι ντετέκτιβ κι όσοι ασχολήθηκαν με την υπόθεση
έκριναν ότι ενδεχομένως να σχετιζόταν
με συμμορίες.
Κάποιος έστελνε ένα μήνυμα.
Όταν βρήκαμε τις σορούς, ο μόνος τρόπος να ταυτοποιηθούν
ήταν λίγο πιο πέρα,
μια οδοντοστοιχία.
Η οδοντοστοιχία ήταν από την DOC,
δηλαδή τη Σωφρονιστική Υπηρεσία.
Ήταν τρελό, γιατί η οδοντοστοιχία...
ήταν χαραγμένη εσωτερικά
και...
Και είχε έναν αριθμό...
της Υπηρεσίας, μαζί με το όνομά του.
Οπότε σκεφτήκαμε "Τέλεια. Υπάρχει μια πιθανότητα".
Τότε ανακαλύψαμε ότι ήταν ο Μπράιαν Γέιτς.
Μόλις ταυτοποιήσαμε τις σορούς, χρειαστήκαμε περίπου μία μέρα
για να τους συνδέσουμε με τον Φρέντι Λόπεζ.
Δεν ήξερα για το πάρτι,
αλλά οι έρευνες που κάναμε
οδήγησαν στο σπίτι του Φρέντι Λόπεζ
και στο μικρό συνεργείο δίπλα του.
ΕΝΤΟΣ ΠΕΝΤΕ ΗΜΕΡΩΝ ΑΠΟ ΤΗΝ ΑΝΑΚΑΛΥΨΗ ΤΩΝ ΣΟΡΩΝ,
ΣΥΝΕΛΗΦΘΗΣΑΝ ΟΙ ΦΡΕΝΤΙ ΛΟΠΕΖ, ΜΑΪΚΛ ΣΑΛΑΖΑΡ ΚΑΙ ΜΠΡΑΝΤΟΝ ΧΑΤΣΙΣΟΝ.
ΒΕΡΟΝΑ, ΜΙΖΟΥΡΙ
Είμαι η Κέρι Λιν Λόπεζ.
Και είμαι η πρώην σύζυγος του Φρέντι Τζο Λόπεζ.
Αυτό είναι...
το σπίτι όπου μέναμε στη Βερόνα του Μιζούρι.
Εκεί όπου...
κάναμε το πρωτοχρονιάτικο πάρτι, το οποίο έγινε στο συνεργείο.
Ήμουν εκεί εκείνο το βράδυ.
Ήμασταν στο σπίτι, το οποίο είναι δίπλα στο συνεργείο.
Ο Μπράντον χτύπησε την πόρτα.
Και ήταν...
επιθετικός και είπε...
"Φρέντι, πρέπει να έρθεις έξω. Έλα έξω".
Αυτό με έκανε να σηκωθώ και να πάω να δω τι γινόταν.
Αυτή εδώ η πίσω πόρτα...
Βλέπετε αυτήν τη ρωγμή; Φαίνεται ακόμα.
Από αυτήν κοίταξα.
Και είδα...
τον Ρόναλντ, νομίζω, να σέρνεται.
Και κατάλαβα...
ότι είχε παραλύσει, γιατί προσπαθούσε να ξεφύγει.
Άκουσα τον Φρέντι να λέει "Ίσως πρέπει να τον πάμε στο νοσοκομείο".
Κι ο Μπράντον έλεγε "Όχι".
Δεν νομίζω ότι οι φόνοι των Γέιτς
ήταν σχεδιασμένοι.
Πιστεύω ότι τα αδέρφια Γέιτς χρωστούσαν χρήματα στον Φρέντι.
Ήταν αρκετά, αλλά....
Ο Μπράντον τσακώθηκε εκείνο το βράδυ κι έγινε πολύ επιθετικός.
Έκανε χειρονομίες στα...
Στα αδέρφια Γέιτς.
Αλλά δεν νομίζω ότι θα κατέληγε να τους σκοτώσει.
Δεν νομίζω ότι το σχεδίαζε.
Όμως... Μετά τους πυροβολισμούς στο συνεργείο...
ήταν ξεκάθαρο ότι...
ο Μπράντον σχεδίασε τη συνέχεια.
Σχεδίασε αυτό που έγινε στον παράδρομο, να τους ξεφορτωθεί.
ΟΡΟΣ ΒΕΡΝΟΝ, ΜΙΖΟΥΡΙ
Ο αδερφός μου ήταν ναρκομανής.
Καταλαβαίνεις; Ήθελε μόνο να φτιάχνεται.
Ήταν σε δύσκολη θέση, θα τον σκότωναν κι αυτόν.
Πιστεύω ότι ο αδερφός μου ήταν το εύκολο θύμα.
Λέγομαι Μάθιου Γουίλιαμ Χάτσισον.
Ο Μπράντον είναι αδερφός μου.
Είναι 14 μήνες μικρότερός μου.
Είχε κακοποιηθεί.
Ναι. Είχε κακοποιηθεί σεξουαλικά.
Δεν είπε λεπτομέρειες, μα υπήρξε...
ξεκάθαρη κακοποίηση.
Ήταν πολύ σημαντικό.
Το ξέρω.
Αυτό θα τον εμπόδιζε... Ήταν ο λόγος που έπαιρνε ναρκωτικά.
Γιατί τα συνέχιζε.
Όταν ήρθε από την Καλιφόρνια,
ήταν πολύ κατεστραμμένος, νομίζω.
Μόλις ξεκίνησε να πουλάει πιο βαριά ναρκωτικά,
επικράτησε τρέλα.
Οι Γέιτς πήγαν εκεί για να αγοράσουν τα ναρκωτικά.
Είχαν πολύ καλά ναρκωτικά εκείνη την εποχή.
Ο Φρέντι ήταν ο βαρόνος κι έλεγε ατάκες όπως...
"Πήγαινε φέρε το αμάξι μου. Φέρε το αμάξι εδώ". Καταλαβαίνεις;
"Κάνε αυτό. Κάνε εκείνο". Έπαιζε εκείνον τον ρόλο.
Ο Μπράντον...
φοβόταν πολύ...
τον Φρέντι.
Δεν θα 'θελες να τον προσβάλεις ή να τον...
Ή να τον πετύχεις πολύ μεθυσμένο.
Ο Φρέντι ήταν...
πολύ κακός άνθρωπος.
ΤΟΥΣΟΝ, ΑΡΙΖΟΝΑ
Ο Μπράντον είναι αγαθός γίγαντας.
Όμως νομίζω ότι ήταν και πολύ εύκολο να τον εκφοβίσει κάποιος.
Όταν έμαθα για τους φόνους,
πίστεψα ακράδαντα ότι ήταν αθώος.
Λέγομαι Μισέλ Στραντ. Είμαι η πρώην σύζυγος του Μπράντον Χάτσισον.
Η ΟΙΚΟΓΕΝΕΙΑ ΕΙΝΑΙ ΠΑΝΤΟΤΙΝΗ
ΓΡΑΨΕ ΤΗ ΔΙΚΗ ΣΟΥ ΙΣΤΟΡΙΑ
Όταν ήμασταν στην Καλιφόρνια κι επέλεξα να μην έχω επαφή με τον Μπράντον,
ένιωσα ότι εκείνη ήταν η καλύτερη απόφαση τότε...
λόγω της χρήσης ναρκωτικών,
λόγω των όσων περνούσε.
Οπότε, η επαφή με τα αγόρια σταμάτησε μέχρι αφότου ο Μπράντον ήταν στο Μιζούρι.
Και, δυστυχώς, μέχρι μετά τη σύλληψή του.
ΜΟΛΙΣ ΕΜΑΘΕ ΓΙΑ ΤΗ ΣΥΛΛΗΨΗ ΤΟΥ ΜΠΡΑΝΤΟΝ,
Η ΜΙΣΕΛ ΜΕΤΑΚΟΜΙΣΕ ΣΤΟ ΜΙΖΟΥΡΙ ΜΕ ΤΗΝ ΟΙΚΟΓΕΝΕΙΑ ΤΗΣ.
Ήθελα να στηρίξω τον Μπράντον.
Ήθελα τα αγόρια να γνωρίσουν τον πατέρα τους.
Ένιωθα συμπόνια.
Δεν ρώτησα ποτέ τον Μπράντον λεπτομέρειες...
για την υπόθεση. Ποτέ.
Ήμουν απολύτως βέβαιη ότι...
Ότι ήταν... Ότι ήταν αθώος.
Ότι δεν ήταν...
ικανός να διαπράξει κάτι τέτοιο.
Ο Μπράντον ήταν στη φυλακή της κομητείας. Νομίζω πριν από τη δίκη.
Αποφάσισα να παντρευτώ τον Μπράντον επειδή τον αγαπούσα.
Έγινε πολύ γρήγορα. Μας επέτρεψαν να αγκαλιαστούμε και να φιληθούμε και...
Αυτό ήταν.
Ήμουν πολύ νέα.
Ιδεαλίστρια.
Και πίστευα ακράδαντα ότι όλα θα πήγαιναν καλά.
Ότι...
θα αποκαλυπτόταν ο ρόλος του καθενός στην υπόθεση.
Είχα μεγάλη εμπιστοσύνη στο δικαστικό σύστημα.
ΟΙ ΧΑΤΣΙΣΟΝ, ΛΟΠΕΖ ΚΑΙ ΣΑΛΑΖΑΡ ΘΑ ΔΙΚΑΖΟΝΤΑΝ ΞΕΧΩΡΙΣΤΑ.
Ο ΜΠΡΑΝΤΟΝ ΧΑΤΣΙΣΟΝ ΚΑΤΗΓΟΡΗΘΗΚΕ ΓΙΑ ΦΟΝΟ Α' ΒΑΘΜΟΥ
ΚΑΙ ΗΤΑΝ Ο ΠΡΩΤΟΣ ΠΟΥ ΔΙΚΑΣΤΗΚΕ
Δεν θεωρώ ότι η δίκη του Μπράντον ήταν δίκαιη.
Η οικογένεια δεν είχε χρήματα...
για να εξασφαλίσει την απαιτούμενη εκπροσώπηση.
ΣΤΗ ΔΙΚΗ, Ο ΜΠΡΑΝΤΟΝ ΧΑΤΣΙΣΟΝ ΠΑΡΕΜΕΙΝΕ ΣΙΩΠΗΛΟΣ.
ΣΤΙΣ 10 ΟΚΤΩΒΡΙΟΥ 1996, ΚΡΙΘΗΚΕ ΕΝΟΧΟΣ ΚΑΙ ΚΑΤΑΔΙΚΑΣΤΗΚΕ ΣΕ ΘΑΝΑΤΟ
Θυμάμαι την ποινή και κυρίως θυμάμαι την αντίδρασή του.
Πήγε στον τοίχο, γύρισε από την άλλη...
και γλίστρησε προς τα κάτω.
Κλαίγοντας.
Ήταν... Ήταν συγκλονιστικό.
Ήταν συγκλονιστικό.
ΝΟΤΙΟΑΝΑΤΟΛΙΚΟ ΣΩΦΡΟΝΙΣΤΙΚΟ ΙΔΡΥΜΑ ΤΣΑΡΛΣΤΟΝ, ΜΙΖΟΥΡΙ
Δεν κάθομαι εδώ να...
αγανακτώ και να κατηγορώ, όσο δικαιολογημένος και να 'μαι. Απλώς...
Πολλές κακές αποφάσεις που πήρα νέος
με οδήγησαν εκεί που βρέθηκα εκείνο το βράδυ.
Λέγομαι Μάικλ Άντονι Σάλαζαρ.
Παραδέχομαι...
ότι η συμμετοχή μου εκείνο το βράδυ ήταν λάθος.
Όμως δεν τους πυροβόλησα στο κεφάλι
ούτε τους σκότωσα.
Αφότου πυροβόλησα τα θύματα στην αρχή,
από τότε και για το υπόλοιπο βράδυ,
βρισκόμουν...
Βρισκόμουν σε σύγχυση. Καταλαβαίνεις; Πήγα στον Φρέντι
για να ρωτήσω τι να κάνουμε και...
Δεν ξέρω αν ο Φρέντι ή ο Μπράντον έπαιρναν τις αποφάσεις
για το υπόλοιπο βράδυ,
αλλά κάθε απόφαση και κάθε πράξη μου
έγιναν χωρίς σκέψη.
Εμπιστευόμουν εκείνον, θα έλεγα.
Ο ΜΑΪΚΛ ΣΑΛΑΖΑΡ ΗΤΑΝ Ο ΔΕΥΤΕΡΟΣ ΚΑΤΗΓΟΡΟΥΜΕΝΟΣ ΠΟΥ ΔΙΚΑΣΤΗΚΕ
ΚΑΤΗΓΟΡΗΘΗΚΕ ΜΕ ΦΟΝΟ Α' ΒΑΘΜΟΥ
ΥΠΟ ΤΗΝ ΑΡΧΗ ΔΙΚΑΙΟΥ ΤΟΥ "ΚΟΙΝΟΥ ΣΚΟΠΟΥ"
Υπάρχει μια οδηγία για τους ενόρκους
που λέει ότι είμαι υπεύθυνος για τις ενέργειές μου
και τις ενέργειες άλλου
αν βοηθήσω σε κάτι με κοινό σκοπό.
Αν είχα βοηθήσει να μπουν στο αμάξι
και να βγουν από αυτό
με σκοπό να τους σκοτώσουμε εκεί,
είμαι εξίσου ένοχος.
Όμως, δεν σκεφτόμουν αυτό.
Δεν είχα κοινό σκοπό
να τους σκοτώσω στην άκρη του δρόμου.
Αυτό το ξέρω.
Θα τους πηγαίναμε στην ύπαιθρο, θα τους πετάγαμε στον δρόμο,
θα τους βοηθούσαν.
Αυτό πίστευα.Τέλος πάντων.
Νομίζω ότι έμπαινα στο αμάξι όταν άκουσα πυροβολισμούς.
Καταλαβαίνεις; Γύρισα και είπα "Τι σκατά;"
Έτρεξα πίσω κι ο τύπος τους πέταγε έξω απ' το αμάξι.
Λέω "Τι διάολο; Τι συμβαίνει;"
Βασικά όχι "Τι συμβαίνει;", αλλά "Τι διάολο;"
Δεν ήμουν έτοιμος για αυτό, δεν το περίμενα.
Ήθελα να πάω σπίτι. Καταλαβαίνεις;
Δεν είχα πάει στο Μιζούρι για τέτοια.
Μεγάλωσα στην Καλιφόρνια μες στις συμμορίες και στα ναρκωτικά,
στους δρόμους,
και δεν είχα εμπλακεί σε τίποτα τέτοιο.
Και βρέθηκα στη μέση του πουθενά για μερικούς μήνες
και ξαφνικά, βλέπω να σκοτώνουν κάτι τύπους.
Έφυγα. Τέρμα. Θα...
Σκατά, θα γυρίσω πίσω.
ΤΟΝ ΙΟΥΝΙΟ ΤΟΥ 1996, Ο ΜΑΪΚΛ ΣΑΛΑΖΑΡ ΚΡΙΘΗΚΕ ΕΝΟΧΟΣ
ΚΑΙ ΚΑΤΑΔΙΚΑΣΤΗΚΕ ΣΕ ΙΣΟΒΙΑ ΧΩΡΙΣ ΑΝΑΣΤΟΛΗ
ΚΟΜΗΤΕΙΑ ΣΤΟΟΥΝ, ΜΙΖΟΥΡΙ
ΚΟΜΗΤΕΙΑ ΣΤΟΟΥΝ ΔΙΚΑΣΤΗΡΙΟ
Λέγομαι Ματ Σέλμπι και είμαι ο εκλεγμένος εισαγγελέας της κομητείας Στόουν.
Είχαμε αναλάβει αρκετές υποθέσεις ανθρωποκτονίας,
και συγκεκριμένα αυτές του Ρόναλντ και Μπράιαν Γέιτς.
Τρία άτομα είχαν κατηγορηθεί για το έγκλημα.
Οι Μάικλ Σάλαζαρ, Μπράντον Χάτσισον και Φρέντι Λόπεζ.
Αποδόθηκε δικαιοσύνη;
Ας ρίξουμε μια ματιά και στους τρεις.
Ο Μάικλ Σάλαζαρ πυροβολεί και τα δύο αδέρφια Γέιτς.
Ίσως είναι φόνος α' βαθμού,
δηλαδή η συνειδητή πρόκληση του θανάτου άλλου ατόμου
κατόπιν προμελέτης.
Αλλά πλησιάζει περισσότερο τον φόνο β' βαθμού.
Ωστόσο, αν συνυπολογίσουμε τι ακολούθησε...
Τους έβαλαν στο αμάξι και τους πήγαν στην ύπαιθρο.
Ο Μπράντον τούς σημάδεψε και τράβηξε τη σκανδάλη.
Αναμφίβολα, εκείνη τη στιγμή, κάνεις κάτι σκόπιμα,
εκ προμελέτης, το έχεις σκεφτεί...
για κάποιο διάστημα.
Σχετικά με τον Φρέντι, δεν είχαμε αποδείξεις...
ότι βρισκόταν στο γκαράζ στη διάρκεια του πρώτου πυροβολισμού.
Κατά πόσο καθοδήγησε τους άλλους...
να κάνουν κάτι, δεν το ξέρουμε, αφού δεν είπε ότι το έκανε.
Νομίζω ότι κανείς δεν έκανε δηλώσεις.
ΠΑΝΕΠΙΣΤΗΜΙΟ ΚΑΝΣΑΣ ΝΟΜΙΚΗ
Ο Φρέντι έκανε δήλωση.
Οι άλλοι όχι.
Ο ΦΡΕΝΤΙ ΛΟΠΕΖ ΣΥΜΦΩΝΗΣΕ ΝΑ ΚΑΤΑΘΕΣΕΙ ΕΝΑΝΤΙΟΝ ΤΩΝ ΧΑΤΣΙΣΟΝ ΚΑΙ ΣΑΛΑΖΑΡ
ΜΕ ΑΝΤΑΛΛΑΓΜΑ ΟΙ ΚΑΤΗΓΟΡΙΕΣ ΝΑ ΜΕΙΩΘΟΥΝ ΣΕ ΦΟΝΟ Β ΒΑΘΜΟΥ
Οι μόνες μας πληροφορίες προέρχονταν από τον Φρέντι.
Έτσι, έπρεπε να αποφασιστεί...
να του δοθεί κάτι αν συνεργαζόταν.
Να υπάρξει επιείκεια.
ΕΣΤΙΑΣΕ - ΑΝ ΚΥΝΗΓΑΣ ΔΥΟ ΛΑΓΟΥΣ, ΘΑ ΧΑΣΕΙΣ ΚΑΙ ΤΟΥΣ ΔΥΟ
Ο ΦΡΕΝΤΙ ΛΟΠΕΖ ΔΕΝ ΑΠΑΝΤΗΣΕ ΣΤΑ ΑΙΤΗΜΑΤΑ ΝΑ ΣΥΜΜΕΤΑΣΧΕΙ Σ' ΑΥΤΟ ΤΟ ΝΤΟΚΙΜΑΝΤΕΡ
ΟΡΟΣ ΒΕΡΝΟΝ, ΜΙΖΟΥΡΙ
Ο Φρέντι κελάηδησε σαν πουλάκι.
Τους είπε τα πάντα.
Για να λάβει μικρότερη ποινή.
Πιστεύω ότι ο Φρέντι ήταν υπεύθυνος για τους φόνους των Γέιτς, επειδή...
αν εκείνος δεν διακινούσε τα ναρκωτικά,
αν άκουγε τη γυναίκα του που νοιαζόταν,
αν είχε μια κανονική δουλειά, δεν θα είχε συμβεί τίποτα.
Ο Μπράντον κι ο Μάικλ ουσιαστικά βοηθούσαν τον Φρέντι.
Ήταν σαν βδέλες.
Όπως οι μύγες που έλκονται από τα σκατά.
Κατάλαβες. Λυπάμαι, αλλά έτσι είναι.
Όταν είσαι εθισμένος σε κάτι,
κάνεις τα πάντα για εκείνο το άτομο.
Γιατί έχει το "πράμα".
Έχει αυτό που θες. Ξέρει πού να το βρει.
Ο ΧΑΤΣΙΣΟΝ ΚΑΤΑΔΙΚΑΣΤΗΚΕ ΣΕ ΘΑΝΑΤΟ ΚΙ Ο ΣΑΛΑΖΑΡ ΣΕ ΙΣΟΒΙΑ ΚΑΘΕΙΡΞΗ
Ο ΛΟΠΕΖ ΚΙΝΔΥΝΕΥΕ ΜΕ 30 ΩΣ 40 ΧΡΟΝΙΑ, ΟΤΑΝ ΑΛΛΑΞΕ Η ΚΑΤΑΣΤΑΣΗ
Ορίστε. 34 εκατομμύρια.
Αυτό είναι από τότε που η οικογένεια του Φρέντι κέρδισε το λαχείο.
Θα έτρωγε 30 χρόνια με ισόβια.
Τότε, κέρδισαν το λαχείο και πήραν έναν κορυφαίο δικηγόρο.
Προσπαθώ να βρω το φυλλάδιό του. Το έχω.
Ορίστε. Το φυλλάδιο του Ντι.
Μιλάμε για κορυφαίο δικηγόρο.
Ο Ντι Γουάμπλερ είναι ο δικηγόρος που πέτυχε ποινή δέκα ετών για τον Φρέντι.
Χρειάζεσαι λεφτά για έναν τέτοιο δικηγόρο.
Ο ΝΕΟΣ ΝΟΜΙΚΟΣ ΣΥΜΒΟΥΛΟΣ ΤΟΥ ΦΡΕΝΤΙ ΔΙΑΠΡΑΓΜΑΤΕΥΤΗΚΕ ΚΑΛΥΤΕΡΗ ΣΥΜΦΩΝΙΑ
Ο ΦΡΕΝΤΙ ΛΟΠΕΖ ΕΛΑΒΕ ΔΥΟ 10ΕΤΕΙΣ ΠΟΙΝΕΣ
ΑΛΛΑ ΑΠΟΦΥΛΑΚΙΣΤΗΚΕ ΜΕΤΑ ΑΠΟ ΜΟΛΙΣ ΟΚΤΩ ΧΡΟΝΙΑ
ΚΟΛΚΟΡΝΤ, ΟΚΛΑΧΟΜΑ
Η ΑΝΑΘΕΩΡΗΜΕΝΗ ΣΥΜΦΩΝΙΑ ΤΟΥ ΦΡΕΝΤΙ ΕΚΛΕΙΣΕ
ΛΙΓΟ ΑΦΟΤΟΥ Η ΟΙΚΟΓΕΝΕΙΑ ΤΟΥ ΠΛΗΡΩΣΕ 230.000 ΔΟΛΑΡΙΑ ΣΤΑ ΠΑΙΔΙΑ ΤΩΝ ΘΥΜΑΤΩΝ
Ο Λόπεζ έβαλε χρήματα σ' ένα καταπίστευμα
για να μεγαλώσουν...
η ανιψιά κι ο ανιψιός μου, τα παιδιά του Μπράιαν.
Τότε, δεν ήξερα...
ότι λόγω αυτού πήρε μειωμένη ποινή.
Δεν το ήξερα και δεν θα είχα συμφωνήσει.
Δεν πιστεύω ότι πρέπει να γίνονται συμβιβασμοί
και πληρωμές για να μην τιμωρούνται τόσο φρικτά εγκλήματα.
Λέγομαι Γκάρι Λεν Γέιτς.
Είχα πέντε αδέρφια.
Ο Τίμι είναι ο μόνος που έχει μείνει.
Εγώ κι ο πατριός μου
πήγαμε στο γραφείο κηδειών και αναγνωρίσαμε τους αδερφούς μου.
Ήταν φρικιαστικό
να τους βλέπω ξαπλωμένους στο μεταλλικό τραπέζι...
άψυχους...
με μελανιές και γρατζουνιές στο πρόσωπο,
επειδή τους είχαν σύρει στο πάτωμα.
Τρύπες από σφαίρες στα μάτια...
και στο πλάι του κεφαλιού.
Ήταν απλώς...
Είναι απάνθρωπο.
Ξέρω ότι ο Μπράντον έκανε την εκτέλεση.
Ο Σάλαζαρ το ξεκίνησε.
Το ξέρω στα σίγουρα.
Και πιστεύω ότι ο Φρέντι Λόπεζ
οργάνωσε τα υπόλοιπα για να ξεφορτωθούν τα πτώματα.
Είναι και οι τρεις εξίσου ένοχοι.
Κανείς δεν θα 'πρεπε να εκτίει ελαφριά ποινή.
Όλοι θα 'πρεπε να εκτίουν την ίδια.
Τη θανατική ποινή.
Οι ποινές θα 'πρεπε να 'χουν εκτελεστεί. Δεν θα έπρεπε να ζουν.
Έτσι πιστεύω.
ΤΟ 2011, ΤΟ ΕΦΕΤΕΙΟ ΕΚΡΙΝΕ ΟΤΙ ΛΕΠΤΟΜΕΡΕΙΕΣ ΤΗΣ ΣΥΜΦΩΝΙΑΣ ΤΟΥ ΛΟΠΕΖ
ΕΙΧΑΝ ΑΔΙΚΩΣ ΑΠΟΣΙΩΠΗΘΕΙ ΣΤΗΝ ΑΡΧΙΚΗ ΔΙΚΗ ΤΟΥ ΧΑΤΣΙΣΟΝ.
ΜΕΤΑ ΑΠΟ 15 ΧΡΟΝΙΑ ΘΑΝΑΤΟΠΟΙΝΙΤΗΣ,
Η ΠΟΙΝΗ ΤΟΥ ΜΠΡΑΝΤΟΝ ΧΑΤΣΙΣΟΝ ΜΕΙΩΘΗΚΕ ΣΕ ΙΣΟΒΙΑ ΧΩΡΙΣ ΑΝΑΣΤΟΛΗ.
Είμαι ευγνώμων που...
δεν εκτελέστηκα.
Όμως του αξίζει κάτι καλύτερο από το ισόβια χωρίς αναστολή.
Στα παιδιά μου αξίζει κάτι καλύτερο...
από αυτήν την ποινή για τον πατέρα τους.
Δεν είχε την πρόθεση να σκοτώσει κανέναν εκείνο το βράδυ...
Δεν το πιστεύω.
Ο ΜΠΡΑΝΤΟΝ ΚΙ Η ΜΙΣΕΛ ΠΗΡΑΝ ΔΙΑΖΥΓΙΟ ΤΟ 2001
ΚΑΘ' ΟΛΗ ΤΗ ΔΙΑΡΚΕΙΑ ΤΟΥ ΓΑΜΟΥ ΤΟΥΣ,
Ο ΜΠΡΑΝΤΟΝ ΔΕΝ ΟΜΟΛΟΓΗΣΕ ΠΟΤΕ ΤΟΝ ΡΟΛΟ ΤΟΥ ΣΤΟΥΣ ΦΟΝΟΥΣ ΤΩΝ ΓΕΪΤΣ.
Αφότου είδα όσα είχα δει,
πίστευα ότι θα ρίξει και σ' εμένα.
Ο Φρέντι είπε "Να φωνάξουμε ασθενοφόρο;"
Κι εγώ είπα "Πεθαίνουν. Είναι νεκροί".
Ο Μάικλ έβαλε τ' αδέρφια στο πορτμπαγκάζ.
Ήξερα ότι θα έβγαινα από το αμάξι και θα τους σκότωνα.
Ο Φρέντι μού έδωσε όπλο. Άνοιξα το πορτμπαγκάζ,
Δεν ξέρω αν ήταν ο Ρόναλντ ή ο Μπράιαν. Δεν μπορώ... Δεν ξέρω.
Άρπαξα ένα κεφάλι και έριξα.
Δύο βολές.
Μακάρι κάποιος να είχε καλέσει ασθενοφόρο.
Κι όταν ο Φρέντι έδωσε το 22άρι στον Μπράντον,
μακάρι ο Μπράντον να είχε φέρει αντίρρηση.
Μακάρι να...
είχε...
Μακάρι να είχε φέρει αντίρρηση.
Να του το είχε δώσει πίσω.
Μακάρι να είχε πάρει διαφορετική απόφαση.
Δεν είπα στη Μισέλ ούτε σε άλλον
λεπτομέρειες για τους φόνους των αδερφών Γέιτς.
Ίσως έπρεπε να της έχω πει.
Αντί να της κλέψω τέσσερα χρόνια από τη ζωή της.
Έμεινε δίπλα μου τρία με τέσσερα χρόνια.
Νόμιζα ότι αυτό ήταν το σωστό.
Τα άτομα με τα οποία σχετιζόμουν...
Νόμιζα ότι αυτό έπρεπε να κάνω.
Έμεινα σιωπηλός από φόβο...
για την ασφάλεια της οικογένειάς μου και τη δική μου.
ΤΡΕΙΣ ΜΗΝΕΣ ΜΕΤΑ ΤΗΝ ΠΡΩΤΗ ΤΟΥ ΣΥΝΕΝΤΕΥΞΗ,
Ο ΜΠΡΑΝΤΟΝ ΧΑΤΣΙΣΟΝ ΔΕΧΤΗΚΕ ΝΑ ΑΠΑΝΤΗΣΕΙ ΣΕ ΠΕΡΑΙΤΕΡΩ ΕΡΩΤΗΣΕΙΣ.
Αφότου πυροβόλησα τα θύματα στην αρχή,
από τότε και για το υπόλοιπο βράδυ,
βρισκόμουν...
Βρισκόμουν σε σύγχυση. Καταλαβαίνεις;
Πήγα στον Φρέντι για να ρωτήσω τι να κάνουμε και...
Δεν ξέρω αν ο Φρέντι ή ο Μπράντον έπαιρναν τις αποφάσεις
για το υπόλοιπο βράδυ,
αλλά κάθε απόφαση και κάθε πράξη μου
έγιναν χωρίς σκέψη.
Εμπιστευόμουν εκείνον, θα έλεγα.
Καταλαβαίνεις;
Ο Μάικλ είναι καλό άτομο.
Τον... Τον χειραγώγησαν τα λάθος άτομα.
Αν του αξίζει ισόβια κάθειρξη χωρίς αναστολή;
Νομίζω ότι σε κανέναν δεν αξίζει.
Αν κρατάω κακία σε κάποιον, αυτός είναι ο Φρέντι.
Ο κύριος Λόπεζ είχε εκατομμύρια δολάρια
και αξιοποίησε τη χειραγώγηση
και την εγκληματική νοοτροπία του...
για να πετύχει το καλύτερο για εκείνον.
Όλα αυτά δεν με είχαν επηρεάσει μέχρι και πριν από τέσσερα χρόνια.
Δεν ένιωσα ποτέ μεταμέλεια...
για ό,τι είχα κάνει.
Αυτό που λένε "Ναι, το έχω μετανιώσει..."
Εγώ δεν ένιωσα μεταμέλεια...
που αυτοί οι δύο άντρες πέθαναν έτσι.
Και...
έβλεπα μια εκπομπή στην τηλεόραση ένα βράδυ.
Μια γιαγιά ή μια μητέρα μιλούσε για την κόρη της...
που δολοφονήθηκε.
Και...
ένιωσα τον πόνο της. Ένιωσα...
Το μόνο που μπορούσα να σκεφτώ ήταν...
Η μητέρα των Γέιτς.
Και...
το επόμενο πρωί, ξύπνησα και είχα μήνυμα από εσάς
που θέλατε ένα θέμα για την υπόθεσή μου.
Ήταν η σωστή στιγμή να πω την αλήθεια,
να παραδεχτώ τι είχα κάνει.
Νιώθω υπέροχα που τα είπα.
Που μίλησα σ' εσάς.
Μακάρι η οικογένεια των θυμάτων να καταλαβαίνει τη θλίψη που βιώνω,
αυτήν που προκάλεσα.
Ελπίζω να καταλάβουν ότι δεν είμαι εγώ το τέρας.
Ότι δεν έψαχνα να βρω άτομα να βλάψω.
Κάτι άσχημο συνέβη εκείνο το βράδυ και...
Εξελίχθηκε άσχημα.
Αν μετανιώνω για κάτι,
είναι που δεν έσωσα τη ζωή τους.
Αντί να την αφαιρέσω.
Λυπάμαι που στέρησα τους δύο...
Που σας στέρησα αυτούς τους δύο που σήμαιναν πολλά για εσάς.
ΔΕΚΑ ΗΜΕΡΕΣ ΜΕΤΑ ΑΠΟ ΤΗ ΣΥΝΕΝΤΕΥΞΗ,
Ο ΜΠΡΑΝΤΟΝ ΧΑΤΣΙΣΟΝ ΔΙΑΓΝΩΣΤΗΚΕ ΜΕ ΚΑΡΚΙΝΟ ΣΤΟ ΗΠΑΡ ΚΑΙ ΤΟ ΣΤΟΜΑΧΙ
ΣΤΙΣ 2 ΝΟΕΜΒΡΙΟΥ 2019, Ο ΜΠΡΑΝΤΟΝ ΧΑΤΣΙΣΟΝ ΠΕΘΑΝΕ ΣΤΟ ΣΩΦΡΟΝΙΣΤΙΚΟ ΙΔΡΥΜΑ
ΗΤΑΝ 44 ΕΤΩΝ
Υποτιτλισμός: Μαριάννα Κοτζιά